Pool Hollandi armeest lastakse kohe koju


Hitleri korraldus.

Ülejäänud demobiliseeritakse aegamööda. 

ETA. Juhi peakorter, 2. juunil.

(DNB.) Hitler on avaldanud järgmise määruse vägede juhatajale Hollandis:

Saksa pakkumine Hollandi kaitse ülevõtmiseks lääneriikide tõendust leidnud kavatsuse vastu ― teha Hollandit marsibaasiks Ruhri piirkonna vastu ― põrkas Hollandi valitsuse tahtlikule tagasilükkamisele salajaste kokkulepete tagajärjel lääneriikideg. Valitsus andis seega rahva ja maa sõjakoleduste kätte, kuid toimetas enese ise kindlasse kohta välismaal. Saksa sõjajõud on seeläbi vajalikuks muutunud võitluses Hollandi armeega püüdnud võimalust mööda arvestada elanikkonna kaitset ja maa säästmist. Saksa sellele hoiakule aitas suurel mõõdul kaasa ka Hollandi sõjaväelaste kui ka Hollandi tsiviilelanikkonna käitumine. Üksikud vastutavad isikud, kes vangistasid Saksa langevarjumehi, kohtlesid neid kui kurjategijaid ja andsid nad siis välja inglastele, võetakse vastutusele. Ent Hollandi sõdur on kõikjal võidelnud ausalt ja kohelnud vastavalt hästi meie haavatuid ja vange. Tsiviilelanikkond ei ole võitlusest osa võtnud ja on täitnud ka inimlikkuse seadusi meie haavatute suhtes. Seepärast ma olen ka otsustanud anda loa Hollandi vangistatud sõdurite vabastamiseks. Pool Hollandi armeest lastakse kohe koju. Esmajoones tulevad küsimusse Hollandi sõjaväelased, kes töötavad põllumajanduses, mäetööstuses, toiduainetetööstuses, ehitustööstuses ja muudes sellesarnastes käitistes. Ülejäänud Hollandi armee liikmed demobiliseeritakse aegamööda, et mitte üle koormata majandust ja esile kutsuda töötaolu. Samad määrused on maksvad ka nende Hollandi sõdurite kohta, kes on Saksamaal sõjavangis. Hollandi kutseliste sõdurite kohta ma teen veel otsuse.

Alla kirjutanud Adolf Hitler. 

Uus Eesti
1940